യുഎഇ യാത്രക്കാര്ക്ക് ആശ്വാസ വാര്ത്ത ഇനി വാക്സിനേഷന് സര്ട്ടിഫിക്കറ്റ് നിര്ബന്ധമില്ല അബുദാബി: ഇന്ത്യയില് നിന്നും യുഎഇയിലേക്ക് യാത്ര ചെയ്യാനിരിക്കുന്നവര്ക്ക് ആശ്വാസ വാര്ത്ത. ഇന്ത്യയില് നിന്നുള്ള യാത്രക്കാര്ക്കായി പുതിയ മാനദണ്ഡങ്ങള് പ്രസിദ്ധീകരിച്ചിരിക്കുകയാണ് യുഎഇ. ഇനിമുതല് കൊറോണ വാക്സിനേഷന് സര്ട്ടിഫിക്കറ്റ് ഇല്ലാത്തവര്ക്കും യുഎഇയിലേക്ക് പ്രവേശിക്കാം. യുഎഇ റെസിഡന്സ് വിസയും 48 മണിക്കൂര് മുമ്ബെടുത്ത കൊറോണ നെഗറ്റീവ് സര്ട്ടിഫിക്കറ്റുമാണ് കൈവശം വേണ്ടത്. സര്ട്ടിഫിക്കറ്റില് ക്യൂആര് കോഡ് നിര്ബന്ധമാണ്. ഇതുകൂടാതെ ജനറല് ഡയറക്ടറേറ്റ് ഓഫ് റെസിഡന്സി ആന്ഡ് ഫോറിനേഴ്സ് അഫേഴ്സിന്റെ അപ്രൂവലും ആവശ്യമാണ്. ഇന്ത്യ കൂടാതെ നേപ്പാള്, നൈജീരിയ, പാകിസ്താന്, ശ്രീലങ്ക, ഉഗാണ്ട തുടങ്ങിയ രാജ്യങ്ങള്ക്കും യുഎഇ ഇളവ് ല്കിയിട്ടുണ്ട്. ഇന്ത്യയില് നിന്നും യുഎഇ നിര്ത്തിവെച്ച വിമാന സര്വീസുകള് ഓഗസ്റ്റ് ഏഴിനാണ് പുനരാരംഭിച്ചത്. എത്തിഹാദ്, ഫ്ലൈദുബായ്, എമിറേറ്റ്സ്, എയര് അറേബ്യ, ഇന്ഡിഗോ, എയര്ഇന്ത്യ എക്സ്പ്രസ് എന്നീ വിമാന കമ്ബനികള് സര്വീസുകള് ആരംഭിച്ചിട്ടുണ്ട്.